Groot spyt oor dié tatoe | Maroela Media
Groot spyt oor dié tatoe
Ashley Burke met vakansie (Foto verskaf aan Khou TV)
Die tatoe was veronderstel om 'n tydelike tatoe en 'n grappige oomblik vir die gesin te wees, maar dit het nou 'n permanente fout vir een vrou geword.
Ashley Burke was met vakansie in Mexiko saam met haar gesin toe drie van hulle Henna-tatoes gekry het. Ashley het groot letters oor haar bors laat skryf, "No Ragrets", waar "regrets" ("berou, spyt") doelbewus verkeerd gespel is, soos die toneel uit die fliek, We're The Millers, waar 'n karakter dieselfde tatoe gekry het, berig Khou TV.
Ashley het gedink dit sal tydelik 'n grap wees, aangesien Henna-tatoes gewoonlik mettertyd verdof. Sy het egter 'n reaksie gehad op die Henna, en die letters het nie verdwyn nie. Dis nou al 'n week ná hul vakansie, en die letters is steeds donker oor haar bors geskryf.
"Henna is nie swart nie, dit was nog nooit swart nie. As iemand jou swart tydelike Henna-tatoes aanbied, kan dit langdurend wees. Beskerm jou gesin en doen navorsing oor alles," het Ashley Woensdag gesê.
Die oord het intussen per e-pos om verskoning gevra en aangebied om enige mediese onkoste te dek wat sy dalk moet aangaan.